ועדת המדע והטכנולוגיה, כנסת 20, פרוטוקול מספר 110, 2017-03-20 11:00

אורי מקלב: צהריים טובים או בוקר טוב, כל אחד לפי ההשכמה שלו, של הבוקר.

אורי מקלב: אני מתנצל על העיכוב מה בפתיחת הישיבה.

אורי מקלב: שבוע אחרון של הכנסת, שינויים בזמנים של ועדות אחרות.

אורי מקלב: ועדת הכנסת הוקדמה מהשעה 12:00 ל-11:00, הייתי צריך לצאת לשם לכן התעכבתי.

אורי מקלב: אני מתנצל.

אורי מקלב: שם מצאתי לי ממלא מקום להמשך הדיון.

אורי מקלב: אם כך אנחנו יכולים לגלוש לדיון מיוחד במסגרת בקשה לדיון מהיר של חברת הכנסת עליזה נביא, שנשיאות הכנסת אישרה אותה.

אורי מקלב: על סדר יומנו הפריצה למחשבי הרבנות.

אורי מקלב: היום יום שני, כ"ב באדר תשע"ז, 20 במרס 2017, דיון מיוחד של ועדת המדע והטכנולוגיה בנושא פריצה למחשבי הרבנות.

אורי מקלב: בבקשה גברתי, ברשותך.

עליזה לביא: תודה אדוני יושב הראש.

עליזה לביא: כמו כולם גם אני נחשפתי לידיעה שפורסמה על פריצה של קבוצת האקרים למחשבי הרבנות הראשית בירושלים, ב-23 בפברואר.

עליזה לביא: המחשבים האלה זה מחשבים של מדינת ישראל, אבל בשונה ממשרדים אחרים, ואני יודעת שקיימת פה דיונים בנושא הרחב הזה, אבל את בדיון המהיר שאני מבקשת לייחד, אנחנו מדברים על משרד שיש בו מידע רגיש.

עליזה לביא: מידע רגיש מאד על מעמד אישי של אזרחי מדינה.

עליזה לביא: אני רוצה לבוא ולראות איך קורה דבר כזה ומה עושים כדי שזה לא יקרה בשנית.

עליזה לביא: אנחנו כולנו ערים, שומעים על הכנות שצפויות לנו, אם זה במקום הביטחוני, ואני גם חברה בוועדת חוץ וביטחון.

עליזה לביא: אנחנו ערים להגנות הנוספות.

עליזה לביא: רק ביום שישי חזרתי מצ'כיה.

עליזה לביא: עמדתי בראש משלחת של הכנסת – p to p, שעיקר הנושאים שלנו היה בהגנה של הסייבר ובהתמודדות עם טרור.

עליזה לביא: מדינות עולם נושאות עיניהן ורוצות ללמוד מניסיוננו, ופה בבית פורצים לנו למחשבים שלנו.

עליזה לביא: ובמקום הזה של הפריצה, המידע הזה כולל רשימות שחורות.

עליזה לביא: רשימות שחורות ידועות, שאותן מנהלת הרבנות הראשית לישראל, וברשימות הללו מחזיקים בתי הדין הרבניים משנת 1979 מידע גם על פסולי חיתון וגם על ממזרים וגם על עוד קטגוריות כאלה ואחרות, שהמידע הזה, אם הוא מגיע לידי מי שהוא לא צריך להגיע, יש בו כדי לאיים על חיים של אנשים בהרבה מאד מובנים.

עליזה לביא: ביום חמישי שעבר, בתענית אסתר, קיימתי כאן דיון בכנסת על הנושא של הממזרים במדינת ישראל.

עליזה לביא: לצערי הרב אנחנו ערים לרשימות שחורות שמנוהלות כאן.

עליזה לביא: וכשאני רואה את הפריצה הזאת, אני לא מסתכלת עליה רק כפריצה טכנולוגית, שאני מבקשת כמובן שניתן עליה את הדעת, את המענה ואת הידע שקיים, ומה עושים כדי למנוע; אלא מה עושים במקרה שכזה, שהרשימות הללו יוצאות החוצה, זולגות וכל הכשרות יוחסין ועוד ועוד מצויה בידי ידיים לא כשרות.

עליזה לביא: אז אני אעצור כאן.

עליזה לביא: אני רוצה לשמוע גם איפה אנחנו עומדים, מה אנחנו הולכים לעשות, מה ההתמקדות הנקודתית של הרבנות הראשית, עם הפריצה האחרונה שהייתה, גם לגבי השאלות שלי ואני אמשיך אחר כך.

עליזה לביא: תודה אדוני.

אורי מקלב: תודה רבה על הדברים.

אורי מקלב: אני בטוח שהדברים מגיעים באמת ממקום של דאגה ובכל אופן כל משרד ממשלתי, ודאי גם הרבנות הראשית, מחזיקה לעצמה חומר מסווג שצריך להיות שמור.

אורי מקלב: זה נכון שאנחנו כוועדה מאד מודאגים מהעניין הזה ועוקבים אחרי הדברים.

אורי מקלב: אנחנו גם הגורם המפקח.

אורי מקלב: גם אין לנו את הפריבילגיה לא לטפל בעניין הזה.

אורי מקלב: אנחנו היכינו על חטא בדיון הקודם שהיה לנו בשבוע שעבר, שאנחנו עדיין לא מספיק עשינו בעניין הזה וגם מצאנו לעצמנו תירוץ, בגלל שלא היה לנו ברור גם מי הרשות במדינה שאחראית לכך.

אורי מקלב: היו כמה גופים.

אורי מקלב: לאחרונה הממשלה התכנסה לגוף מתכלל וגופים נלווים אליו ואנחנו קיבלנו את כל הפרישה לפני שבוע, בדיון ש - - -

עליזה לביא: אז אולי תציג לנו?

אורי מקלב: אני אציג את הדברים.

עליזה לביא: או מי שאמור להציג את הדברים.

אורי מקלב: ודאי.

אורי מקלב: לא היינו מקיימים את הדיון הזה בלי שגוף, איש מוסמך ועובדים מוסמכים שמייצגים, יגיעו לפה והייתה הסכמה וסיכום שמגיעים לפה בתיאום עם הזמן, ומי שיציגו את הדברים זה גדעון קונפינו, מרשות התקצוב הממשלתית.

אורי מקלב: אתה הסגן של יאיר, נכון?

<גדעון קונפינו: אני מדווח ליאיר.

אורי מקלב: אתה הסגן של יאיר?

<גדעון קונפינו: אני מנהל היחידה להגנת הסייבר בממשלה.

עליזה לביא: מנהל היחידה להגנת הסייבר בממשלה, שבאחריותה הגנה על המשרדים?

<גדעון קונפינו: כן.

אורי מקלב: לא רק זה, חברת הכנסת לביא.

אורי מקלב: לא רק שזה באחריותה, היא גם זאת שמנחה, היא הגוף המנחה.

אורי מקלב: היא הוציאה את ההנחיות, היא עוקבת אחרי יישום הדברים.

אורי מקלב: יש שינויים ואנחנו הצגנו כאן לא את כל המשרדים, אבל באופן כללי שבוע שעבר הייתה באמת הצגה מרשימה מבחינתם, מקצועית מאד, שגם עמדה למבחן ציבורי, אנשים שמבינים בזה, כדי לתת את המענה שכל כך חשוב לשמירת מידע.

אורי מקלב: אני מציע ככה: בואו נראה לגוף המעשה ומשם נלמד מה נעשה ברבנות או מה נעשה בכלל במשרדים הממשלתיים ואיפה הרבנות חורגת מזה, או אם היא באותם סטנדרטים או לא באותם סטנדרטים.

אורי מקלב: האם אתם מסווגים משרדי ממשלה בסיווגים גבוהים יותר, נמוכים יותר.

אורי מקלב: האם לכל משרד אתם נותנים סיווג יותר וסיווג משרד.

אורי מקלב: שהרי זה יכול להיות ככה, כי בכל משרד מכילים חומר יותר מסווג, פחות מסווג.

אורי מקלב: איזה עדיפות, איזו משמעות או איזו הבחנה אתם נותנים לכך, כדי שלפי זה הדרישה שלכם כמובן תהיה בהתאם.

אורי מקלב: אני לא רוצה להיכנס לדברים שלך.

אורי מקלב: בוא תציג את הדברים שלך.

אורי מקלב: אני מציע להתחיל קודם כל עם המקרה הזה, על הפריצה שהייתה, של האקרים למחשבי הרבנות ואחרי זה נמשיך הלאה.

<גדעון קונפינו: תודה רבה אדוני יושב הראש.

<גדעון קונפינו: צהריים טובים, חברת הכנסת עליזה לביא.

אורי מקלב: הצליחו או לא הצליחו?

<גדעון קונפינו: שמי גדעון קונפינו, אני מנהל היחידה להגנת הסייבר.

אורי מקלב: אבל הצליחו או לא הצליחו?

אורי מקלב: הצליחו לפרוץ או לא?

<גדעון קונפינו: אז אני אגע באספקטים הטכניים.

<גדעון קונפינו: אני בתפקידי מנהל היחידה להגנת הסייבר בממשלה, ברשות התקשוב הממשלתי במשרד ראש הממשלה.

<גדעון קונפינו: אז כדי שיהיו דברים מדויקים, לא הייתה פריצה למחשבי הרבנות.

<גדעון קונפינו: הייתה פגיעה בתפקוד.

<גדעון קונפינו: בואו נלך לעולם הפיזי ונבין מה זה פריצה בעולם המחשבים, לפי העולם הפיזי.

<גדעון קונפינו: פריצה זה אומר שמישהו נכנס למערכת, יכול לעשות בה כרצונו, הוא נמצא בתוך המערכות, יכול לצאת עם מידע.

<גדעון קונפינו: זה לא מה שהיה לנו במקרה הקונקרטי, ב-22 בחודש מרס - - -

עליזה לביא: בפברואר.

אורי מקלב: פברואר.

<גדעון קונפינו: אלא הייתה פגיעה בתפקוד של מחשבי הרבנות, כתוצאה מווירוס שנכנס על ידי עובד שגלש באינטרנט לאתר להנאתו.

<גדעון קונפינו: אתר אופנה שהיה נגוע.

<גדעון קונפינו: הוא גלש - - -

עליזה לביא: כלומר זה לא היה יזום?

<גדעון קונפינו: זה לא היה יזום, לא היה מכוון לרבנות ולא היה קשור וגם לא הייתה חדירה, אלא - - -

אורי מקלב: עובד או עובדת של הרבנות?

<גדעון קונפינו: אלא מה שקרה, עובד ברבנות לחץ על לינק מסוים כדי לראות אתר אופנה מסוים וכתוצאה מזה ירד אותו ווירוס, שיכול היה להשפיע על הצפנה במידע שיש לו גישה אליו.

<גדעון קונפינו: לא יכל לדלוף מידע, בגלל שהווירוס הזה זה לא ווירוס כזה והוא גם לא היה מכוון לכיוון הרבנות בגלל שהעובד עשה דברים להנאתו הפרטית.

<גדעון קונפינו: הוא לא עשה משהו שקשור לעבודתו וזה לא הגיע במייל.

<גדעון קונפינו: הוא פשוט לחץ על לינק מסוים.

<גדעון קונפינו: ברגע שהפעולה הזאת קרתה, מערכות ההגנה שראו את זה, מערכות ההגנה שנמצאות ברשות התקשוב הממשלתי ביחידת ממשל זמין ראו שנכנסה אותה נוזקה למערכת, והיה קשר עם המשרד לשירותי דת, שהוא נותן שירותי הגנת סייבר ברבנות הראשית, כדי לטפל באירוע ולהכיל אותו והאירוע טופל.

עליזה לביא: כלומר אם ניקח את זה באיזו שהיא מעטפת – היה איזה צפצוף ואתם איתרם, נתתם הנחיה להתמודד.

<גדעון קונפינו: נכון.

<גדעון קונפינו: אבל זה לא נקרא פריצה.

<גדעון קונפינו: כלומר פריצה זה אומר שמישהו יכול היה לקחת מידע.

<גדעון קונפינו: זה לא מה שהיה באירוע הזה – אפשרות לקחת מידע ממחשבי הרבנות.

אורי מקלב: אז קודם כל ירד לנו המתח.

אורי מקלב: זאת אומרת לא מדובר באירוע דרמטי או יזום.

עליזה לביא: גם לא יזום וגם לא פריצה.

אורי מקלב: אלא משהו בתוך המערכת, שקורה לכם במשרדי הממשלה עם ווירוסים, או שזה נדיר גם כן ואיך מונעים את זה.

אורי מקלב: וסתם מעניין עכשיו מה קרה.

אורי מקלב: ניקח את המקרה הזה, עובד נכנס, גולש לאתר – ואני מבין שגם בזה יש לכם איזה הנחיות חדשות, בגלישות לאתרים לעובדים, שגם בזה אתם מכוונים אותם.

אורי מקלב: אני גם חושב שבמשרדי ממשלה עובדים באים לעבוד, לא באים לגלוש באתר אופנה, עם כל הכבוד לעובד.

עליזה לביא: אבל גם בכנסת אנחנו לא יכולים להיכנס לכל האתרים שאנחנו רוצים.

<גדעון קונפינו: נכון.

עליזה לביא: אז למה זה לא קורה במשרדי ממשלה?

אורי מקלב: באים לעבוד, לא באים לגלוש.

<גדעון קונפינו: כן אדוני.

אורי מקלב: אני זוכר שהייתי - - -

עליזה לביא: לא, לא, גם פה בכנסת.

עליזה לביא: אנחנו לא יכולים.

אורי מקלב: בהיותי בתפקיד הקודם שהייתי בעיריית ירושלים, בכל אופן מקום עם 6,000 עובדים, וראש העיר גם לקח יוזמה ואמר אפשר לגלוש לכל האתרים, לא היו שום מגבלות.

אורי מקלב: הוא אמר רגע, אנחנו עובדים.

אורי מקלב: ואז היה הרבה יותר סחף לדבר הזה, זה היה הדבר הראשון, אנשים נחשפו לזה מאד וכשהייתה להם האפשרות.

אורי מקלב: הרי לא לכל אחד הייתה בבית את האפשרות.

אורי מקלב: הוליכו שם החלטה שחשבו שיהיה לזה איזה קול צעקה.

אורי מקלב: בכל אופן מגבילים.

אורי מקלב: הורידו, הסירו או חסמו אתרים שהיום זה כבר נהפך ודאי לנורמה שלא גולשים לשם, וכולם הבינו שעושים מעשה טוב.

אורי מקלב: הפוך.

אורי מקלב: יש לך יותר איכות עבודה ובאמת כך צריך להיות הנוהל.

אורי מקלב: אבל לא ניכנס לזה.

אורי מקלב: כשקורה מקרה כזה, כמו שאתה אומר, אתר שהוא נגוע, מה זה יכול לעשות למשרד עצמו?

אורי מקלב: האם יש לכם מה שנקרא הגנות, שאם קורה בפנים, בתוך הגלישה, האם זה לא קורה להכל?

אורי מקלב: האם העובד עצמו, בגלל שהוא נחשף שהוא יכול להסתכל בעוד דברים, הרי גם שם זה.

אורי מקלב: אז בבקשה.

<גדעון קונפינו: אני אסביר קצת.

<גדעון קונפינו: יש שכבות הגנה לגישה לאינטרנט, שגם תקפות בכנסת.

<גדעון קונפינו: אתרים שידועים בתור אתרים פוגעניים נמצאים ברשימות וחסומים להגיע אליהם.

<גדעון קונפינו: האתרים שגם האזרח יכול לבקש באופן אישי לחסום אותם דרך ספקיות האינטרנט.

<גדעון קונפינו: יש אתרים כמו אתר האופנה הזה, שהוא אתר לגיטימי.

<גדעון קונפינו: רק ההגנה על אותו אתר כנראה הייתה נמוכה ומישהו כבר השתלט על האתר וגרם שיהיה עליו קוד עוין.

<גדעון קונפינו: כאשר מישהו ניגש לאותו אתר לגיטימי לגמרי, שהוא לא היה מוגן ועשה פעולה אקטיבית, אפילו לחץ ואמר אני מאשר לקבל מהאתר חומר והתקין אותו, נוצר אותו אירוע במשרד, ברבנות הראשית.

<גדעון קונפינו: הדברים האלה הם נדירים, אבל קורים גם במשרדים אחרים.

<גדעון קונפינו: מעטפות ההגנה שאנחנו נותנים, ויושב לידי מנהל אבטחת המידע של ממשל זמין ברשות התקשוב הממשלתית, שנותן מעטיפות הגנה לגלישה לרוב משרדי הממשלה ביחידות הסמך, והוא יכול להרחיב.

<גדעון קונפינו: מערכות הניטור שנמצאות ביחידת ממשל זמין, באמת עלו על האירוע וכתוצאה מזה קיבלנו והיכלנו אותו.

אורי מקלב: תוך כמה זמן?

<ליאור אשכנזי: מיידית.

עליזה לביא: אדוני, ברשותך, יש היררכיה ברמה של האבטחה של המשרדים?

עליזה לביא: חוץ ממשרד הביטחון, אבל במשרדים הקיימים.

<גדעון קונפינו: האחריות על משרדי הממשלה וההגנה שלהם נמצאת על שולחן המנכ"ל של כל משרד.

<גדעון קונפינו: כלומר כל מנכ"ל משרד, כחלק מהחלטות הממשלה אנחנו גורמים לו לעשות סקר סיכונים ולעשות היררכיה פנימית במשרד על חומרים שצריכים אבטחה.

אורי מקלב: הוא מגדיר מה החומרים היותר מסווגים, מה פחות מסווגים?

<גדעון קונפינו: הגורמים העסקיים במשרד קודם כל.

<גדעון קונפינו: הגורמים העסקיים במשרד צריכים להפנות.

<גדעון קונפינו: אנחנו נותנים מעטפת לניהול סיכונים מרכזית לממשלה, אבל באותה מעטפת הזאת אנחנו מראיינים את הגורמים העסקיים במשרד, לא רק את הגורמים הטכנולוגיים, כדי שיגידו שאותו מאגר, אותו מידע צריך הגנה מיוחדת.

אורי מקלב: כמה דרגות?

<גדעון קונפינו: יכול להיות במשרד מסוים שיש דברים שהם בהגנה מאד גבוהה ויש דברים שהם פומביים.

אורי מקלב: כמה דרגות יש בהגנות?

אורי מקלב: חוץ ממשרד הביטחון.

אורי מקלב: להוציא את משרד הביטחון, שלא ניכנס לזה.

<גדעון קונפינו: משרד הביטחון לא - - -

עליזה לביא: כן, הוא עובד בנפרד.

עליזה לביא: יש לו את הרשות שלו.

אורי מקלב: אני יודע.

אורי מקלב: יש החלטת משנה.

אורי מקלב: אני מדבר רק על דברים אפשר להגיד, לא מעבר.

אורי מקלב: משרדים אזרחיים רגילים, סטנדרטיים.

אורי מקלב: אני לא חושב שיש משרד אחד שאין לו מידע מסווג, אבל נשאיר את זה.

<גדעון קונפינו: בואו נחליט – מידע מסווג - יש מידע מסווג ביטחוני ויש מידע רגיש עסקית או רגיש בנושא פרטיות.

<גדעון קונפינו: סיווג ביטחוני שיש גם במעט משרדים אזרחיים, כמו שהסברנו פעם קודמת שהיינו כאן, לפני שבוע ביום שלישי.

<גדעון קונפינו: אם הסיווג הוא סודי ומעלה, מונחה לפי הנחיות שב"כ דרך הגורמים המתאימים במשרד.

<גדעון קונפינו: ברוב משרדי הממשלה מדברים על דברים שרגישים הן מבחינת חוק הגנת הפרטיות והן מבחינת תפקודו של המשרד.

<גדעון קונפינו: מרבית החומר הממשלתי הוא כזה.

<גדעון קונפינו: הם מונחים על ידי רשות התקשוב ויהב, כאשר ההנחיה המקצועית מגיעה מהרשות הלאומית להגנת הסייבר.

<גדעון קונפינו: אנחנו מנחים שיש חמש רמות סיווג, כאשר זה יכול להיות בין חסוי ביותר, חסוי, חסוי אישי, שגם מוגדר בחוק הגנת הפרטיות.

<גדעון קונפינו: חוק הגנת הפרטיות מדבר על חומר חסוי וחסוי אישי, אם זה חומר רפואי, אם זה נתונים על אימוץ, נתונים על ילדים, זה מוגדר בחוק.

<גדעון קונפינו: יש חומרים פנימיים ויש חומרים שהם פומביים.

<גדעון קונפינו: בכל מקרה אבטחת המידע צריכה לתת גם לחומרים פומביים מעטפת, כדי שגם אותם המשרד צריך לתפקודו היום יומי.

<גדעון קונפינו: כלומר אבטחת מידע מדברת על - - -

אורי מקלב: מה אתה כן יכול להגיד לוועדה לגבי הפריצות שהיו למשרדי הממשלה.

אורי מקלב: היו כאלה שהצליחו בשנה האחרונה, או שהצלחתם להתגבר על כל הניסיונות?

אורי מקלב: מה שאתה יכול להגיד.

<גדעון קונפינו: היו לנו מספר אירועים, אבל אירועים ספורים.

<גדעון קונפינו: בכל האירועים אנחנו נתנו מענה והחזרנו את המצב לקדמותו בעבודה מהירה של המשרד.

אורי מקלב: ללא שנגרם נזק.

<גדעון קונפינו: ללא שנגרם נזק.

אורי מקלב: עוד שאלה אחת בעניין הזה ואני תיכף ארצה באמת לשמוע את המשרד לשירותי דת עצמו, איך אתם מסווגים את הדברים.

אורי מקלב: ליאור אשכנזי נמצא פה, הוא מהמשרד.

אורי מקלב: ליאור, אתה המנמ"ר של המשרד וגם נפגשנו בחלק הזה.

אורי מקלב: כתרגיל זה היה.

אורי מקלב: נניח הפריצה הזאת הייתה לא מכוונת, יש לכם מסקנות בעקבות האירוע הזה?

אורי מקלב: תוך כמה זמן ראיתם את זה?

אורי מקלב: אולי באמת אני אתן לליאור בעניין הזה.

אורי מקלב: חוץ מזה שאתה תגיד איך אתם מסווגים, תגיד גם אם נניח היה ניסיון לעשות את זה כתרגיל ניסיוני, איך זה עבר.

אורי מקלב: איך עברתם את זה.

<ליאור אשכנזי: אז אני אספר טיפה על התהליכים.

אורי מקלב: רק למיקרופון.

אורי מקלב: הקול שלך בסדר, אבל אולי בכל אופן למיקרופון.

אורי מקלב: זה גם טוב לפרוטוקול, לא רק לכאן.

<ליאור אשכנזי: אני אשב ליד לביא.

אורי מקלב: תציג את עצמך.

<ליאור אשכנזי: ליאור אשכנזי, מנהל אגף מערכות מידע וסייבר במשרד לשירותי דת.

<ליאור אשכנזי: בין חלקו של המשרד לשירותי דת, הרבנות הראשית לישראל משמשת כיחידת סמך שלה.

<ליאור אשכנזי: אני רק חייב לתקן את חברת הכנסת לביא לגבי מאגרי המידע של הרבנות הראשית לישראל.

<ליאור אשכנזי: הרבנות הראשית לישראל אין לה מאגרי מידע.

<ליאור אשכנזי: רוב החומר שנמצא שם הוא חומר תורני, שהרבנים הראשיים משתמשים בו.

<ליאור אשכנזי: החומר שעליו דיברת – מעוכבי החיתון – אנחנו לא אוהבים לקרוא בשם של פסולי חיתון, את מייפים את זה.

<ליאור אשכנזי: מעוכבי החיתון נמצאים בבתי הדין הרבניים, שהם גם יחידת סמך של המשרד לשירותי דת, אבל הם מתנהלים באופן עצמאי לגמרי, עם כל הנתונים והניטורים שנמצאים בתוך בית הדין הרבני.

<ליאור אשכנזי: אז זה רק תיקון.

עליזה לביא: מי מגן על בית הדין הרבני?

עליזה לביא: באיזה קטגוריה שכרגע - - -

<ליאור אשכנזי: בית הדין הרבני גם מונחה על ידי מטה הסייבר, אבל בית הדין הרבני מתנהל באופן עצמאי לגמרי.

<ליאור אשכנזי: הוא היה חלק ממשרד המשפטים בהחלטת הממשלה - - -

עליזה לביא: אבל הוא הועבר אליכם, למשרד הדתות.

<ליאור אשכנזי: הוא הועבר אלינו, אבל המאגרים - - -

עליזה לביא: האחריות אבל בסופו של דבר, כי נניח שהייתה פה פריצה, באחריות של איזה משרד זה?

עליזה לביא: כרגע זה באחריות משרד הדתות.

עליזה לביא: זה שהיו פה שיקולים קואליציוניים כאלה ואחרים.

עליזה לביא: אם זה היה משרד המשפטים, הייתי פונה למשרד המשפטים, אבל היום אתם אחראים.

עליזה לביא: זו הייתה דרישה שלכם.

עליזה לביא: לא שלך, אבל של - - -

<ליאור אשכנזי: מאגר המידע של בתי הדין הרבניים יושב בבית הדין הרבני ברבנות הראשית לישראל, ששם קרתה התקלה הזאת.

עליזה לביא: אבל הם שייכים למשרד הדתות.

<ליאור אשכנזי: הם שייכים לממשלת ישראל.

<ליאור אשכנזי: כולנו גולשים - - -

עליזה לביא: לא, לא, לא.

עליזה לביא: אני רוצה רגע להבין, אדוני יושב הראש.

עליזה לביא: לאיזה משרד שייכים בתי הדין הרבניים מבחינתך?

<ליאור אשכנזי: המשרד לשירותי דת.

<ליאור אשכנזי: יחידת סייבר.

עליזה לביא: אוקיי, אז אני לא מבינה מה הייתה ההערה.

<ליאור אשכנזי: לא, אני אומר על המאגר של הרבנות הראשית לישראל.

<ליאור אשכנזי: זה לא - - -

עליזה לביא: אני מדברת על המאגר תחת אחריות משרד הדתות.

אורי מקלב: אבל לא ככה אמרת.

אורי מקלב: את אמרת - - -

עליזה לביא: אדוני, אני ציטטתי את הידיעה בעיתון.

אורי מקלב: בסדר, לא משנה.

עליזה לביא: אני באתי ואמרתי שנחשפתי בתקשורת.

עליזה לביא: לא קיבלתי על זה לא תזכיר ולא דו"ח.

עליזה לביא: נחשפתי כמו כל אזרחי מדינת ישראל.

עליזה לביא: אני חברת כנסת, התפקיד שלי לשאול את השאלות.

עליזה לביא: יש פה מידע לקוי בעיתונות, כנראה, אבל מצד שאני הוא מצביע פה על תופעה.

עליזה לביא: אני לא יכולה לנתק, אדוני יושב הראש, את הרגישות של המשרד הזה, ואתה יודע על מה אני מדברת בדיוק.

עליזה לביא: ולכן התכנסנו.

אורי מקלב: אני לא אתן לך להוביל את זה לכיוון שאת רוצה להוביל את זה, אני כבר אומר לך.

אורי מקלב: אנחנו נישאר - - -

עליזה לביא: אני לא מובילה את זה לשום כיוון, אדוני.

אורי מקלב: אז אם את חושבת ש - - -

עליזה לביא: אני רוצה לדעת - - -

אורי מקלב: פופוליסטי, אז אני מודיע לך שלא.

אורי מקלב: יש פה מספיק ועדות.

עליזה לביא: אבל אני - - -

אורי מקלב: כל מה שענייני, אני נותן את כל האפשרויות ואני אהיה סבלן מאד, אבל - - -

עליזה לביא: אני מדברת ענייני.

אורי מקלב: ברגע שאת מנסה - - -

עליזה לביא: אם הוא עושה פה אבחנה בין משרד הדתות - - -

אורי מקלב: עדיין לא הייתה לך אפשרות ללכת על מסלול של לתקוף את הרבנות הראשית, לתקוף את ה - - -

עליזה לביא: אבל אדוני, הוא ביקש להגיד שאני לא מדייקת.

עליזה לביא: אני רוצה להבין במה לא דייקתי.

אורי מקלב: הוא אמר לך שזה לא נמצא - - -

עליזה לביא: במה לא דייקתי?

עליזה לביא: הוא אמר לי שבתי הדין הרבניים - - -

אורי מקלב: שהמידע הזה לא נמצא ברבנות הראשית, הוא נמצא בבתי הדין.

אורי מקלב: מה הוא אמר?

עליזה לביא: אז מבחינתי זו אותה אחריות.

אורי מקלב: מבחינתך זה בסדר, אבל זה - - -

עליזה לביא: אוקיי, זה מה שהבנתי מגדעון.

עליזה לביא: פה לא הבנתי.

אורי מקלב: מבחינתו, שהוא איש פורמאלי והוא האיש שמתעסק, שיש לו אחריות - - -

עליזה לביא: אני אחראי גם על בתי הדין הרבניים - - -

<ליאור אשכנזי: כן.

עליזה לביא: מבחינת הסייבר?

<ליאור אשכנזי: לא.

עליזה לביא: אדוני, אז מי אחראי על בתי הדין הרבניים?

אורי מקלב: הוא אמר.

אורי מקלב: הוא אמר שזה - - -

<ליאור אשכנזי: מונחים על ידי ראם, מונחים על ידי מטה הסייבר.

עליזה לביא: ישירות?

עליזה לביא: אז מי המקביל שלך?

<ליאור אשכנזי: יש איש בבתי הדין הרבניים, קוראים לי אורי אהרונסון, בבתי הדין הרבניים האחריות היא שלו לגבי אותו מעגל.

אורי מקלב: אם היא יחידת סמך שלכם, אז למה היא באמת לא - - -

<ליאור אשכנזי: יחידת הסמך נבנתה עקב הסכמים קואליציוניים.

<ליאור אשכנזי: יחידת הסמך הזאת מתנהלת באופן עצמאי לגמרי.

<ליאור אשכנזי: זאת אומרת שהשר שלנו בגדול הוא השר גם שלהם.

<ליאור אשכנזי: חוץ מהמטרייה של השר, כל ההתנהלות של בתי הדין הרבניים מתנהלים באופן עצמאי לגמרי עם מנכ"ל משלהם וסמנכ"ל משלהם ותהליך ארגוני משלהם ובנייה ארגונית משלהם, שאני מאמין שבתהליכים קואליציוניים כאלה או אחרים הם יחזרו למשרד המשפטים - - -

אורי מקלב: ליאור, צריך להגיד כאן, שהרי כל ההנחיות עד עכשיו, כשהם היו תחת משרד המשפטים, ודאי נשארו.

<ליאור אשכנזי: אותו דבר.

<ליאור אשכנזי: אין שום הבדל.

אורי מקלב: אין שום הבדל מהבחינה הזאת.

אורי מקלב: זה שהם פורמאלית עברו - - -

<ליאור אשכנזי: בדיוק.

<ליאור אשכנזי: הכובע השתנה.

<ליאור אשכנזי: זה כמו שמינהל הגיור עבר למשרד ראש הממשלה ואחרי זה הוא חזר ל - - -

אורי מקלב: אבל הדברים שהיו וכל ההנחיות במיוחד בנושא מחשוב ונושאים אחרים, נשארו אותו דבר, ואת אותה הגנה שמשרד המשפטים נתן לבתי המשפט, אני מניח שהוא נתן גם לבתי הדין, אותן הגנות שיש - - -

עליזה לביא: - - - אנחנו מבקשים לקבל תשובה.

עליזה לביא: גדעון הוא הבן אדם לענות לנו.

<גדעון קונפינו: האחריות נמצאת בבתי הדין הרבניים, אבל ברור שמבחינה טכנולוגית, עצם זה שיחידה עוברת ממשרד למשרד, כל הנושא הטכנולוגי נשאר אותו דבר.

<גדעון קונפינו: כלומר אין שינוי ביחידת סמך.

<גדעון קונפינו: המשרד מחליט בעצמו אם הוא לוקח את האחריות על כל יחידות הסמך, או יחידות הסמך פועלות באופן עצמאי ואז האחריות אצל יחידת הסמך.

<גדעון קונפינו: מבחינה טכנולוגית זו אותה רשת.

אורי מקלב: ליאור, תסיים את הדברים.

<ליאור אשכנזי: לגבי אירוע ווירוס הכופרה ברבנות הראשית.

<ליאור אשכנזי: כמו שגדעון הזכיר, פשוט אותו עובד או עובדת גלשה באתר של צלם כזה או אחר ואותו אתר היה נגוע ובסופו של תהליך ירד אותו וירוס באופן אוטומטי למחשבי הרבנות.

<ליאור אשכנזי: התהליכים ברבנות הראשית היו במבנה היררכי של הרשאות.

<ליאור אשכנזי: אנחנו מנהלים מבנה היררכי של הרשאות במיוחד אצלנו ביחידה, באגף שלי.

<ליאור אשכנזי: כל עובד רואה את אותן הרשאות בלבד שלו.

<ליאור אשכנזי: אין לו הרשאות טוטאליטריות למערכת.

<ליאור אשכנזי: זאת אומרת שאותו וירוס לא יכולה היה להתפרץ גם מבחינת ההרשאות שנמצאות באותו מערכת.

<ליאור אשכנזי: הניטור של ממשל זמין הגיע לדעתי מיידי.

<ליאור אשכנזי: אני אומר מיידי, כי אני בא באמת להגיד מילה טובה.

<ליאור אשכנזי: המערכות שלהם זיהו שיש התנהגות חריגה במחשבים שמנוטרים ומחוברים לרשת הממשלתית.

<ליאור אשכנזי: כולנו גולשים באותה רשת, באותה רשת בדיוק, סליחה, ואותה רשת גם מנטרת לנו גם את אתרי האינטרנט שגם פה בכנסת אנחנו רואים אותם.

<ליאור אשכנזי: גם אצלנו במשרדי הממשלה יש אתרים שאנחנו לא יכולים להיכנס אליהם ולא יכולים לגלוש אליהם.

<ליאור אשכנזי: אני מדבר על משחקי פייסבוק או כל מיני דברים כאלה שהם מנוטרים ובלתי אפשרי להיכנס אליהם כמובן מתוך האתרים.

<ליאור אשכנזי: לדעתי יש עכשיו מהלך בכלל לבצע ניטור גם לתכנים בתוך הרימון, אתרוג, שהם הולכים במשא ומתן מאד מתקדם איתם.

<ליאור אשכנזי: ברגע שזיהינו את זה קיבלנו טלפון מממשל זמין.

<ליאור אשכנזי: הצוות שלי יצא באופן מיידי לשטח, לתוך משרדי הרבנות.

<ליאור אשכנזי: איתרנו את הנתונים האלה.

<ליאור אשכנזי: שמנו לב שאותו מחשב כופרה נתקע, המחשב עצמו, של אותה עובדת וההרשאות התיקיות רשת שלה, שהן היו הרשאות בתיקיות רשת מינוריות.

<ליאור אשכנזי: כמובן מחשבי הרבנות מגובים.

<ליאור אשכנזי: יותר נכון שרתי הרבנות מגובים.

<ליאור אשכנזי: באותה שנייה זיהינו את הבעיה, ניטרו וניתקנו ממש את המחשב מהרשת.

<ליאור אשכנזי: חזרה העבודה.

<ליאור אשכנזי: לאחר כמעט שעתיים ביצענו שחזור לנתונים והעבודה חזרה.

<ליאור אשכנזי: אני רוצה להגיד שבשום רגע הרבנות הראשית לא הפסיקה לעבוד, אלא הפסיק לעבוד אותו מחשב ספציפי שהיה מחובר לרשת.

<ליאור אשכנזי: לצערי הרב העיתונות לקחה את זה לקצה וזה תפקידה ואנחנו מאד שמחים גם בדברים שהם פחות טובים, אבל לשים את הכותרות - - -

אורי מקלב: כן, אתם צריכים להודות לנו עכשיו, שאנחנו נותנים לכם את ההזדמנות להראות שבאמת האירוע הזה היה אירוע מינורי.

אורי מקלב: וזה שהוא מינורי זה בסדר, אבל גם שהמערכות עבדו באמת כהלכה, דהיינו שיש לכם את ההגנות שלכם.

אורי מקלב: כל אחד נמצא במקום שלו, זה לא גרם נזק קודם כל מערכתי ולא חצי מערכתי וגם מבחינת הכופרה לא היה שום צורך להגיע למשא ומתן, לא היו שום חומרים שהיו שם ומעבר לכך שהם היו גם מגובים.

אורי מקלב: ככה שזה עבר.

אורי מקלב: אפשר להגיד שזה היה תרגיל על באמת, אז זה עבר בהצלחה מרובה.

<ליאור אשכנזי: כמו שאמרת, זה היה תרגיל רטוב לצורך העניין ואנחנו גם מאד מאד משתפים מידע.

<ליאור אשכנזי: היכולות שלנו כאגף הן לשתף מידע.

<ליאור אשכנזי: אנחנו מיד שיתפנו את כל המידעים.

<ליאור אשכנזי: אנחנו עדכנו את חברות האנטי וירוס העולמיות באותו וירוס שהגיע, בזיהוי החתימה שלו ובאמת מספר דקות אחרי זה אותו אתר כבר נחסם ואותו וירוס גם נחסם בתוך הרשת.

אורי מקלב: הגיבוי הוא מיידי כל הזמן?

<ליאור אשכנזי: הניטור הוא מיידי.

עליזה לביא: הם אומרים שכן.

עליזה לביא: הוא נפרץ ישר.

אורי מקלב: לא, זה הניטור.

אורי מקלב: אני אומר הגיבוי.

<ליאור אשכנזי: מערכות הניטור הן מיידיות.

אורי מקלב: דהיינו בחומר שכן נכנס.

אורי מקלב: לא נלך עכשיו על פריצות מכוונות עכשיו, ממשלתיות או גופים גדולים.

אורי מקלב: נלך על כופרה ועל דברים כאלה, שזה בהחלט יכול להיות שיהיו ניסיונות, כמו שהם נעשים גם לגבי אזרחים.

אורי מקלב: אתה רוצה להוסיף בעניין הזה?

<אברהם זרוק: הגיבוי הוא - - -

אורי מקלב: ליאור, אתה רוצה להוסיף משהו או שאני יכול לעבור הלאה?

אורי מקלב: אז רק את השם והתפקיד.

<אברהם זרוק: שמי אברהם זרוק, אני מנהל את מערך ההגנה בסייבר בממשל זמין.

<אברהם זרוק: בנושא הזה הגיבויים דווקא מתבצעים לוקאלית, מקומיים במשרד.

<אברהם זרוק: רוב המשרדים מבצעים את הגיבויים האלה אחת ללילה.

<אברהם זרוק: גיבוי במהלך היום מאט את העבודה, אז זה מקסימום עיבוד מידע של מסמך, שניים, גם לא בהכרח, אבל ברמה העקרונית - - -

<ליאור אשכנזי: עיבוד המידע הוא גג 24 שעות.

<ליאור אשכנזי: לשמחתי הרבה אנחנו מבצעים ספנט-שוטים של שלוש שעות, אז עיבוד המידע הוא שלוש שעות.

אורי מקלב: ואם יש היום איזה משהו שהוא יותר נפרץ, הנושא של - - -

<ליאור אשכנזי: שלוש שעות.

אורי מקלב: זאת אומרת אני שואל, לא צריך לחשוב על איזה סוג של גיבוי יותר אמצע?

אורי מקלב: יש חומרים מאד מסווגים.

עליזה לביא: אבל אני מבינה שהם מעבירים את האחריות למנכ"לים.

עליזה לביא: זה מה שאני למדה מהדיון.

אורי מקלב: נכון, אבל אם נניח, הרי במשך היום נעשית עבודה רבה וביום אחד יכול להיות חומר מאד חשוב ומאד הכרחי, ואם אין לו גיבוי איך אתם יודעים להתגבר?

אורי מקלב: אפילו יום אחד, זה גם יכול לעשות נזק.

אורי מקלב: איך היום המערכות יכולות להתגבר גם על כופרה, על יום אחד, או איבוד חומר של יום אחד?

<אברהם זרוק: בחלק מהמקומות ובמערכות שהן מערכות רגישות, הגיבוי מתבצע כל הזמן, און ליין.

<אברהם זרוק: זאת אומרת שגם יש שרידות וגם יש יתרות למידע בצורה מסודרת.

<אברהם זרוק: שרידות זה שרידות מקומית, יתרות זה לאתרים אחרים, בצורה מסודרת.

<אברהם זרוק: אנחנו מתמודדים עם הדברים האלה קבוע.

<אברהם זרוק: במחשבים אישיים, אנחנו צריכים לדעת כמה אנחנו משקיעים, כי כל דבר זה גם הרבה מאד כסף.

<אברהם זרוק: לקנות דפי גיבוי ומערכות גיבוי זה עולה.

<אברהם זרוק: ככל שאתה מגבה יותר, תשלם יותר.

<אברהם זרוק: אז אנחנו במקרה כאן, של המשרד זה שלוש שעות, בחלק מהמקומות זה שש שעות, בחלק מהמקומות זה 24 שעות.

<אברהם זרוק: לפי הצורך.

עליזה לביא: רק מילה על התקציב.

עליזה לביא: זה תקציב של כל משרד או שאתה - - -

<אברהם זרוק: תקציב של כל משרד.

<ליאור אשכנזי: כל משרד.

<ליאור אשכנזי: החוסר תקציב של כל משרד, כי התקציב של מערכות המידע הוא פרומיל מהתקציב המשרדי.

אורי מקלב: יש מישהו שמבקש להוסיף בעניין הזה?

<גדעון קונפינו: אני אוסיף מילה מבחינה טכנולוגית.

<גדעון קונפינו: הגיבוי העתי, שהוא גם בחברות פרטיות, ששם זה נעשה פעם בלילה, יש גם גיבוי בריל-טיים, שהוא נעשה מיידית, אבל הדבקה לפעמים, בגיבוי שהוא בשתי מערכות שמסונכרנות בצורה של ריל-טיים, יכול להיות שהסנכרון מבצע הדבקה בשני הפיילים, גם במחשב אחד וגם במחשב השני ולפעמים הסנכרון המידי לא פותר תמיד את כל הבעיה של ההדבקות.

<גדעון קונפינו: הגיבוי הלילי, שהוא בעצם אוף-ליין, לא מחובר לרשת, אלא יש לך גיבוי במערכת גיבוי חיצונית, תמיד נותן לך אפשרות לחזור.

אורי מקלב: אבל זו שאלה של אמצעים וכמה משאבים.

עליזה לביא: אני שמחה מאד שזאת התשובה שאנחנו מקבלים, שזה לא היה יזום ולא זדוני, אבל בהיערכות שלך, מהדמיון הפרוע, כמה פריצות שכאלה זיהיתם לגבי שאיבת מידע ממשרדי ממשלה?

עליזה לביא: זה משהו שקורה?

<גדעון קונפינו: נושא וירוס הכופר, לא שאיבת מידע, אלא וירוס כופר שהיה - - -

אורי מקלב: היה אז כופרה.

<גדעון קונפינו: כופרה, נכון.

עליזה לביא: כן, בסדר, כופרה.

עליזה לביא: כופר זה הרי רנדומאלי, הם שולחים וזה קורה.

עליזה לביא: אנחנו מכירים את זה גם ברמה האישית, זה קורה.

עליזה לביא: אני שואלת ואני חוזרת על השאלה שלי – באופן יזום שאיבת מידע ממשרדי ממשלה – עד כמה התופעה הזאת קיימת, ניסיונות לפריצה.

<גדעון קונפינו: מאז שאני בתפקיד, היא לא מוכרת לי.

<גדעון קונפינו: היא לא הייתה.

אורי מקלב: אוקיי.

אורי מקלב: אפשר לשאול את המשרד לביטחון פנים נפתחה חקירה בעקבות האירוע הזה, או שזה עבר בשלום?

אורי מקלב: רק שם ותפקיד.

<ליאת קלינר פדן: ליאת קלינר, יחידת הסייבר, משטרת ישראל.

<ליאת קלינר פדן: אני לא אתייחס למקרה הספציפי הזה.

<ליאת קלינר פדן: אני כן רוצה להתייחס לנושא של תכנות כופרה, כי בסך הכל מדובר בעבריינים ובעבירה פלילית.

אורי מקלב: זה לא רק משרדי ממשלה.

אורי מקלב: זה בעצם מעניין את הציבור.

אורי מקלב: הציבור סובל מזה.

<ליאת קלינר פדן: כן, כן, כולם, כל הציבור, נכון.

<ליאת קלינר פדן: אנחנו רואים שגם באירוע הזה - - -

עליזה לביא: מה, הכופר?

<ליאור אשכנזי: הציבור הגלובאלי.

אורי מקלב: גלובאלי יכול להיות, כן, אבל אני מדבר על - - -

עליזה לביא: אנשים מנהלים מולם באופן אישי, כי אתם עונים אין לנו מה לעשות.

עליזה לביא: אני מכירה את זה בפניות הציבור שאנחנו - - -

אורי מקלב: אם כבר התכנסנו, אז אני - - -

עליזה לביא: בדיוק.

עליזה לביא: פניות ציבור שאנחנו מקבלים.

אורי מקלב: הרבה.

עליזה לביא: המשטרה שולחת אותנו להתמודד לבגד.

אורי מקלב: נגרמים נזקים מאד גדולים לאנשים.

אורי מקלב: הם עומדים לפעמים חסרי אונים בעניין הזה.

עליזה לביא: אין מה לעשות, אדוני, אין מה לעשות.

<ליאת קלינר פדן: יש מה לעשות.

אורי מקלב: אפשר לשלם.

עליזה לביא: נכון.

אורי מקלב: לגבות.

עליזה לביא: או לשחזר.

אורי מקלב: כן, בבקשה, בבקשה, סליחה.

<ליאת קלינר פדן: אז אני רציתי להגיד שיש מה לעשות.

אורי מקלב: התלהבנו, הייתה כאן התלהבות יותר.

עליזה לביא: אז בוא נשמע.

עליזה לביא: אולי יש פה איזו כותרת – יש מה לעשות.

<ליאת קלינר פדן: לא, יש מה לעשות וזה באמת אכן בעיה גלובאלית.

<ליאת קלינר פדן: זה לא משהו שהוא ייחודי למשטרת ישראל.

<ליאת קלינר פדן: מדובר בקבוצות ובבודדים, עברייני סייבר, שבאמת פורשים רשת מאד מאד רחבה ואנחנו רואים שמספיק אזרח שעובד בגוף ממשלתי, או אזרח שעובד בחברה פרטית ובעצם הוא מאפשר בתמימות ומחוסר הבנה למערכות להידבק בתוכנות הכופרה.

<ליאת קלינר פדן: אנחנו הצטרפנו למיזם בין לאומי, מיזם שנקרא נו-מור-אנזם, שבעצם אמור לטפל בשני המישורים.

<ליאת קלינר פדן: גם במישור של האכיפה במובן של איתור אותן קבוצות עבריינים, לא משנה איפה הם יושבים.

<ליאת קלינר פדן: הם בדרך כלל לא יושבים במדינת ישראל, מאחר שמדובר באמת באינטרס גלובאלי.

<ליאת קלינר פדן: הנזק הוא פה, אז זה לא משנה לנו בעצם אם העבריינים יתפסו פה או במדינה אחרת.

<ליאת קלינר פדן: בעצם יוזמה שבמסגרתה אנחנו מאפשרים לאזרחים לדווח באתר ישראלי, משטרתי של משטרת ישראל ואנחנו נוכל לאסוף בעצם את כל הפרטים שיכולים בסופו של דבר להוביל לזיהוי של אותם עבריינים, תוך שיתוף פעולה עם גופי האכיפה בעולם.

<ליאת קלינר פדן: פרטים כמו ארנקים דיגיטאליים, כתובות מייל, גרסאות, כל מיני דברים כאלה, במישור הזה בעצם אנחנו מצטרפים לכוחות משימה רב לאומיים, במטרה לעשות את התפקיד הקלאסי שלנו, שהוא בעצם איתור עבריינים והבאתם לדין בארץ או בחו"ל.

<ליאת קלינר פדן: אז זה במישור של האכיפה.

<ליאת קלינר פדן: בנוסף, יש לנו גם את המישור של המניעה המצבית, במסגרתו באותו מיזם אנחנו בעצם מנגישים לציבור בישראל, בעברית ובצורה לא מתחכמת ולא טכנולוגית מדי, מידע שיאפשר להם להתגונן איך להיזהר מאותם קישורים זדוניים, איך לגבות.

אורי מקלב: יש הנחיות?

<ליאת קלינר פדן: כן, הנחיות ספציפיות.

אורי מקלב: איפה זה?

<ליאת קלינר פדן: בימים הקרובים יושק המיזם הזה.

עליזה לביא: טוב שעשינו את הדיון, אדוני.

עליזה לביא: הנה, יש לך פה - - -

אורי מקלב: אפשר להגיד את זה שבימים הקרובים המשרד, המשטרה תוציא הנחיות לציבור איך להימנע.

<ליאת קלינר פדן: במסגרת המיזם הזה, שכוללות גיבוי, להוסיף, פעולות מאד מאד פשוטות שמוסברות ברמה הכי הכי פשוטה, של איפה ללחוץ, על איזה כפתור במחשב, בלי להבין ובלי ידע טכנולוגי.

<ליאת קלינר פדן: איזה סיומות לשים לב.

<ליאת קלינר פדן: ובנוסף, המישור השלישי הוא מישור המה לעשות אחרי ההדבקה.

<ליאת קלינר פדן: המטרה שלנו היא שכל הכלכלה הזאת של הכופר הזה, לפגוע בה.

<ליאת קלינר פדן: אנחנו לא מעוניינים שאזרחים ישלמו את התוכנות האלה.

<ליאת קלינר פדן: אנחנו רוצים להנגיש לציבור את אותם כלים שכבר קיימים היום בשוק.

עליזה לביא: איך אתם אמורים והולכים להנגיש?

<ליאת קלינר פדן: שוב, באותו אתר יש ממש כלים ומובהר - - -

עליזה לביא: אבל איך הציבור יידע שיש את המידע באתר?

<ליאת קלינר פדן: כי אנחנו גם - - -

עליזה לביא: אתם מפרסמים את זה?

עליזה לביא: תפרסמו את זה?

אורי מקלב: זה פרסום.

אורי מקלב: קודם כל אנחנו נעשה את ההתחלה.

<ליאת קלינר פדן: אנחנו נפרסם את זה.

<ליאת קלינר פדן: בוודאי שנפרסם את זה.

אורי מקלב: קודם כל אנחנו נפרסם את זה.

אורי מקלב: אנחנו נעשה את ההתחלה.

אורי מקלב: אנחנו נפרסם.

<ליאת קלינר פדן: אנחנו לא נשמור את זה בסוד.

<ליאת קלינר פדן: המטרה היא - - -

אורי מקלב: מתי את חושבת שזה יעלה?

<ליאת קלינר פדן: אנחנו מדברים על תחילת אפריל.

<ליאת קלינר פדן: היה לנו עיכוב מסוים, מאחר שהאתר שודרג ונוספו עוד כלים ודברים טכנולוגיים.

אורי מקלב: עד ה-1 באפריל?

<ליאת קלינר פדן: התאריך כרגע זה 4 באפריל.

עליזה לביא: טוב.

עליזה לביא: הנה, יש לנו כבר.

<ליאת קלינר פדן: אז יהיו כלים.

<ליאת קלינר פדן: אנחנו גם מבהירים שהרבה פעמים תשלום הכופר לא פותר א הבעיה.

<ליאת קלינר פדן: אנחנו זיהינו עכשיו תופעה חדשה שבמסגרתה גם מי שמשלם מתחילים לסחוט אותו שוב, משחררים רק חלק מהקבצים.

<ליאת קלינר פדן: מאחר שהנושא הזה של תכנות כופרה גם הפך להיות כזה שכבר לא צריך להיות איזה האקר מומחה בשביל להיות עבריין סייבר.

<ליאת קלינר פדן: מוכרים את זה כשירות ואז אתה בלי להבין יותר מדי יכול להפיץ תוכנות כופרה.

<ליאת קלינר פדן: מה שקורה זה שלפעמים יש תקלות בתוכנות האלה ואז אתה לא באמת יכול לשחרר את הקבצים.

אורי מקלב: אתה מוריד איך אפליקציה, מלמדים אותך איך להיות - - -

<ליאור אשכנזי: מי שרוצה להגיע, אדוני יושב הראש, יכול להגיע לכל המקומות.

אורי מקלב: שודד כופרה.

<ליאת קלינר פדן: כן.

<ליאת קלינר פדן: כבר לא צריך להיות מומחה.

אורי מקלב: מה ההיקפים?

אורי מקלב: יש לכם היקפים במדינת ישראל?

<ליאת קלינר פדן: יש היקפים בעולם.

<ליאת קלינר פדן: במדינת ישראל אנחנו יודעים, ואני חייבת לומר שאחת הסיבות שבעצם אנחנו גם נצא בקמפיין, כי אנחנו מעוניינים בדיווח.

<ליאת קלינר פדן: העבירות האלה הן עבירות שבדרך כלל אין נטייה לדווח עליהן מכמה סיבות.

<ליאת קלינר פדן: קודם כל הרבה לא מזהים את זה כאירוע פלילי.

<ליאת קלינר פדן: אומרים אוקיי, נדבקתי.

<ליאת קלינר פדן: אני עשיתי טעות.

<ליאת קלינר פדן: לא מרגישים שזה משהו שצריך ללכת בשבילו למטרה, לדווח.

<ליאת קלינר פדן: מה המשטרה תעשה - - -

אורי מקלב: בשונה מפריצה לבית, אז אתה לא מתבייש בזה, אבל באיזה שהוא מקום זה משהו שהוא לא נעים לך.

<ליאת קלינר פדן: הפן השני הוא באמת פגיעה במוניטין של חברות, חשיפה אולי לתביעות פליליות.

<ליאת קלינר פדן: יש איזה שהוא חשש.

<ליאת קלינר פדן: במיוחד אפשר לשים את זה על השולחן, שגם חברות שלא אמורות או חברות שמתעסקות בעולם הזה, גם הן ספגו לפעמים פגיעות ומבחינת הפגיעה במוניטין זה - - -

עליזה לביא: כן, אבל איך יכול להיות מידע, אם כשאנשים באים להתלונן, אתם לא לוקחים את התלונה.

עליזה לביא: כלומר, אתם רואים אנשים - - -

<ליאת קלינר פדן: אנחנו בהחלט לוקחים את התלונה.

<ליאת קלינר פדן: זה מטופל כתופעה.

<ליאת קלינר פדן: מה זה אומר?

עליזה לביא: זה נרשם?

<ליאת קלינר פדן: הפרטים הרלבנטיים, אותם פרטים שאני התייחסתי אליהם, כשבאמת יש בהם כדי לקדם איזה שהוא-.

<ליאת קלינר פדן: הפרטים פר תיק אין להם משמעות.

<ליאת קלינר פדן: מתי יש להם משמעות?

<ליאת קלינר פדן: כשאפשר להצליב מידע מכמה אירועים.

עליזה לביא: כי הפניות שאני מקבלת זה אנשים שכותבים לנו ומבקשים סיוע.

עליזה לביא: המשטרה אומרת שאין לה מה לעשות – זה מה שאנחנו מקבלים.

אורי מקלב: המשטרה לא עוזרת.

אורי מקלב: חוץ מלהגיד לא לתת כופר אתם לא יכולים לעזור לאנשים האלה.

<ליאת קלינר פדן: שוב אני אומרת, פר אירוע אנחנו יכולים ל - - -

עליזה לביא: אבל מה שהיא אומרת זה שהם רושמים.

אורי מקלב: כן, אבל מבחינת ההיקפים.

<ליאת קלינר פדן: אנחנו כן יכולים ועשינו את זה גם לא באירוע אחד ויותר.

<ליאת קלינר פדן: עשינו את זה שככל שקיימים הכלים שעוזרים להגיש את הקבצים בחזרה, לפתוח אותם, האזרח יקבל אותם.

עליזה לביא: כן, הבנתי.

<ליאת קלינר פדן: ברור שאנחנו נהיה חלק מ - - -

אורי מקלב: אנחנו שאלנו על ההיקפים.

אורי מקלב: אנחנו נמצאים עד השעה 12:00, יש לנו עוד חמש דקות.

עליזה לביא: אני גם רוצה להגיד משפט.

אורי מקלב: בבקשה, שם ותפקיד.

<שי אמיר: שי אמיר מרשות הסייבר, ראש המרכז להכוונת המגזרים.

אורי מקלב: אתה יכול להתייחס למה שדיברנו?

עליזה לביא: רק אולי מה זה התפקיד?

<שי אמיר: בפברואר 2015 הייתה החלטת ממשלה שמסגרתה הקימו את הרשות, החליטו איך לטפל בכל המגזרים במשק.

<שי אמיר: אחד המגזרים זה המגזר לשירותי דת, אותם בתי דין רבניים.

<שי אמיר: אני בעצם מנחה את היחידות האלה, במקביל לעבודה של גדעון במשרדי הממשלה.

<שי אמיר: קצת נתונים על הכופרה.

<שי אמיר: הנתונים שיש לנו באים בעצם מחברות אזרחיות, חברות אבטחת מידע, שהן בעצם מזהות וכל הזמן חותמות בעצם עוד ועוד קופרות.

<שי אמיר: מדינת ישראל נמצאת במקום ה-29 בעולם מבחינת תקיפות כופרה.

<שי אמיר: זה מקום גבוה ביחס לגודל שלנו.

<שי אמיר: זאת אומרת מקום 29 אבסולוטית.

<שי אמיר: נכון להיום אנחנו יודעים על כ-130 תקיפות כל חודש.

<שי אמיר: כל חודש 130 תקיפות של כופרה, לאו דווקא אלה שמדווחים.

<שי אמיר: לרשות עצמה מגיעים בדרך כלל בודדים.

<שי אמיר: זאת אומרת מקרים מאד בודדים מתוך אותם 130 שמבקשים סיוע.

<שי אמיר: נכון להיום כבר באתר הרשות יש שני מסמכים איך להתגונן.

<שי אמיר: אני יכול להשאיר אותם אם אתם רוצים.

אורי מקלב: אז אתם יודעים שיש 130?

אורי מקלב: איך אתם יודעים את הנתונים האלה, אם לא באים להתלונן?

<שי אמיר: חברות אבטחת המידע, שבסופו של דבר, כמו במקרה הזה.

<שי אמיר: ליאור דיבר עם חברת אבטח המידע, היא בעצם מחתימה את האירוע הזה, היא יודעת שיש עוד אירוע כזה.

אורי מקלב: אבל זה רק במשרדים הממשלתיים, או בהכל?

<שי אמיר: לא, לא, במדינת ישראל.

אורי מקלב: למה אתה חושבת שהאחוזים יותר גבוהים במדינת ישראל.

אורי מקלב: יכול להיות שאלה שעושים את זה הם תושבי מדינת ישראל?

<שי אמיר: לא, לא.

<שי אמיר: במקרה זה זה בכלל בא מאוסטרליה.

<שי אמיר: הכופרה הזאת הגיעה מכיוון אוסטרליה, היא לא שייכת בכלל למדינת ישראל.

אורי מקלב: אני מדבר באופן כללי.

<שי אמיר: מדינת ישראל מתנהלת על הרבה מאד מחשבים, הרבה מאד ציוד, אז אנחנו נתקפים כנראה יותר.

<שי אמיר: מה שהתחלתי להגיד, שכרגע רשות הסייבר כבר פרסמה שני מסמכי המלצות איך להתגונן.

<שי אמיר: אותם דברים שדיברה ליאת.

<שי אמיר: אז כבר היום באתר הרשות יש מידע נגיש לכל אזרח איך להתגונן מפני קופרות.

<שי אמיר: אנחנו אמורים לצאת בקמפיין, לשווק את כל המידע הזה באמת.

עליזה לביא: קמפיין ציבורי, במדיה?

<שי אמיר: קמפיין ציבורי, כן.

<שי אמיר: הרשות כרגע בונה את עצמה לצאת עם כל הדברים האלה.

<שי אמיר: נכון להיום הסטטיסטיקה אומרת שכ-35% מהקופרות, במהלך של כחודש וחצי-חודשיים, מפתח ההצפנה נפרץ.

<שי אמיר: ולכן ההמלצה שלנו, וזה גם המלצתי ליניב אצל ליאור, תשמרו את הקבצים שהוצפנו.

<שי אמיר: מאד יכול להיות שבעוד חודש וחצי-חודשיים-שלושה חודשים, יהיה לנו את המפתח, אנחנו נוכל לתת לכם לשחרר את ההצפנה.

<שי אמיר: ואז בעצם את מעט הפגיעה שנוצרה, אנחנו מעלימים.

אורי מקלב: זה מידע מאד חשוב.

אורי מקלב: אני חושב שהציבור לא יודע.

אורי מקלב: הציבור אולי ממהר לשלם וממהר.

<שי אמיר: נכון.

<שי אמיר: וכרגע הרשות פועלת ואני מניח שזה יקרה בשבועות הקרובים, שאת אותם 35%-40% שכן ניתן, יהיו ברשות כלים שבסוף האזרח יוכל לפתוח לבד את ההצפנה הזאת.

אורי מקלב: זו בשורה.

אורי מקלב: אני לא ידעתי את זה וזה דבר חשוב מאד.

אורי מקלב: אני חושב שזה יוריד גם את המוטיבציה, כשאנשים יודעים שיש אפשרות להגיע להצפנה וחוץ מזה גם יכולים לעזור.

אורי מקלב: אם אנחנו נוכל לעזור ל-40-50% מהאנשים, אנחנו עשינו דברים גדולים.

אורי מקלב: מעניין אותי סתם בשביל הסקרנות, באיזה סדרי גודל של כסף מדובר כאן כל חודש, שהציבור במדינת ישראל משלם על כופרה?

<שי אמיר: זה תלוי בגודל הארגון.

אורי מקלב: בסך הכל אני מדבר.

אורי מקלב: איך אתם מעריכים את זה, באיזה סדרי גודל?

<שי אמיר: אני חושב שעשרות אלפי שקלים ומעלה, זה סדרי הגודל.

<שי אמיר: ביטקוין 1 זה אם אני לא טועה 1,000 דולר או משהו כזה.

<שי אמיר: זאת אומרת זה סכומים לא מבוטלים.

עליזה לביא: מתי ההערכה של הקמפיין הממשלתי?

<שי אמיר: אני לא יודע להגיד את זה, כי זה ראש הרשות מטפל בזה, אבל אני יודע שמדובר ממש בשבועות, חודשים הקרובים.

אורי מקלב: החכמת אותנו, תודה רבה.

אורי מקלב: הארתם את עינינו בסך הכל.

עליזה לביא: כן, למדנו.

אורי מקלב: לפני שאני מסכם, יש עוד מישהו?

אורי מקלב: אנחנו כאן עד שתיים עשרה.

אורי מקלב: בבקשה, הגעת באיחור.

<שאול פרבר: הרב שאול פרבר ממכון עתים.

<שאול פרבר: ראשית כל אני מתנצל.

<שאול פרבר: יש פקקים נוראים בחוץ.

אורי מקלב: אם היית מגיע עוד דקה, כבר לא היית - - -

<שאול פרבר: ברוך השם.

עליזה לביא: אנחנו עשינו פה שיעור מתקדם בטכנולוגיה.

עליזה לביא: הרווחנו.

אורי מקלב: עתים - צריכים לשמור על הזמנים.

<שאול פרבר: כן, נכון.

<שאול פרבר: אני מודאג מהסיפור הזה, במיוחד בגלל שיש לנו הזדמנות עכשיו, לפני שיהיה - - -

אורי מקלב: לא, אז אני רוצה לעצור אותך - - -

<שאול פרבר: אני קיבלתי עדכונים עד הסוף במה מדובר.

אורי מקלב: אז לא מדובר בשום נתונים ושום דבר.

אורי מקלב: אם אתה רוצה להתייחס למקרה הזה, לתוכנת הכופרה, בבקשה.

<שאול פרבר: אז אני אתייחס.

<שאול פרבר: דובר כאן לפני כן שהמאגרים המהותיים לא נמצאים בידי משרד הדתות וזו פשוט טעות, כי יש את תכנית שירת היום שכיום כן נמצאת גם ברבנות וגם בשירת הים.

<ליאור אשכנזי: אני חייב להגיב לך, אני מתנצל.

<שאול פרבר: בבקשה.

<ליאור אשכנזי: תוכנת שירת הים לשירותי הדת היהודיים היא תוכנה שעבדכם הנאמן אמון עליה והמוציא שלה.

עליזה לביא: אז קודם כל ברכות, כי זו תכנה מאד חשובה.

<ליאור אשכנזי: זו תוכנה חשובה מאד.

<ליאור אשכנזי: זו תוכנה בסופו של דבר שנותנת את כל שירותי הדת במדינת ישראל.

<ליאור אשכנזי: היא מותקנת עכשיו ב-46 מועצות דתיות.

עליזה לביא: אתה המצאת אותה?

עליזה לביא: כל הכבוד, אז אני חושבת שצריך קודם כל לברך אותך בפרוטוקול.

<ליאור אשכנזי: אני היום מקבל את פרס החדשנות של מדינת ישראל בעקבות זה.

עליזה לביא: אז קודם כל לפרוטוקול אנחנו רוצים לברך אותך על העבודה הנהדרת.

עליזה לביא: ברכות.

אורי מקלב: באת לפה היום ואתה גורף פה היום הרבה פרסים.

<ליאור אשכנזי: נכון.

אורי מקלב: אנחנו מרגישים מיותרים פה.

<ליאור אשכנזי: לא, לא, חס ושלום.

עליזה לביא: חכה, אני עוד לא סיימתי.

עליזה לביא: יכול להיות שאני - - -

<ליאור אשכנזי: תוכנת שירת הים נמצאת במאגרי מידע שונים לגמרי, בחוות שרתים שונה לגבי.

<ליאור אשכנזי: תוכנת שירת הים מנוטרת וממודרת ואתה מוזמן לבוא לבקר במשרד לשירותי דת ואני אישית אעשה לך סיור.

<ליאור אשכנזי: ברוך הבא.

<ליאור אשכנזי: מתי שאתה רוצה.

<שאול פרבר: אני אשמח.

אורי מקלב: הרווחת סיור.

<ליאור אשכנזי: באהבה.

<שאול פרבר: בסדר, אבל אני מודאג גם מבחינה משפטית, גם מבחינה הלכתית וגם מבחינה פלילית.

<שאול פרבר: כיום, בניגוד להרבה הזדמנויות בוועדות הכנסת, שמאוחר מדי, כיום אנחנו לפני.

<שאול פרבר: אז נכון שהסיפור הזה, ברוך השם לא לקחו את המידע הספציפי ואני אפרט משפט אחד על כל נושא.

<שאול פרבר: בשנת 2003 היועץ המשפטי לממשלה הוציא הנחיה.

<שאול פרבר: אני מדבר על אליקים רובינשטיין, שבעצם שאלה בטיבה מי נתן את הזכות לרבנות או לממסד הדתי לאסוף מידע כזה.

<שאול פרבר: זה מבחינה משפטית.

<שאול פרבר: שנית, מבחינה הלכתית, גם שירת הם, גם המאגרים האחרים, גם הרשימות השחורות ואנחנו בעתים מוצאים את עצמנו מפעם לפעם מוצאים גם כן בפרוטוקולים של הרבנות הראשית, שיש שם מידע שנמצא בתוך מאגרים שהם לא חשופים לציבור ברוך השם, אבל הם לא צריכים להיות שם בכלל.

<שאול פרבר: מבחינה הלכתית זה בעצם שורף את שיקול הדעת ההלכתי של דייני מדינת ישראל.

<שאול פרבר: ודאי וודאי מבחינה פלילית.

אורי מקלב: כל הכבוד על נאום שהכנת לבוא לכאן.

<ליאור אשכנזי: חוק שירותי הדעת משנת 1978 אומר שמוסד נישואין חייב לקבל את כל מאגרי המידע על מנת לאשר את הנישואים - - -

<שאול פרבר: והיועץ המשפטי לממשלה והשופט אליקים רובינשטיין גם כן מכיר את הדבר הזה.

אורי מקלב: אני לא יכול לתת לך לקחת את ה-.

אורי מקלב: תודה רבה אדוני.

אורי מקלב: אתה לוקח את זה למקומות שאנחנו לא - - -

<שאול פרבר: לפני שזה מאוחר מדי, חבר הכנסת מקלב.

<שאול פרבר: לפי שזה מאוחר מדי אני מנסה להעלות את זה.

אורי מקלב: בסדר.

אורי מקלב: אנחנו שמענו כאן את ההגנות שיש למשרד הזה כמו לכל המשרדים.

אורי מקלב: אני לא יכול לקחת את הדברים עכשיו, כשאתה מנותק מהדיון.

אורי מקלב: אני מודה לך על הדיון.

אורי מקלב: בבקשה.

עליזה לביא: קודם כל תודה על הלימוד המחכים שבאמת הרחיב דעת ובכלל בבית הזה תמיד המחוקק יהיה בפיגור אחרי ההתקדמות של הטכנולוגיה.

עליזה לביא: גם בחקיקה ובניסיונות שלנו כאן, לא נדביק את הקצב וככל שנלמד ונחכים עוד יום, גם המענה כאן יהיה הרבה יותר טוב.

עליזה לביא: הסיבה שביקשתי את הדיון המהיר, אני שמחה לשמוע שזה לא מה שאני קיבלתי מבחינת מידע לגבי פריצה יזומה.

עליזה לביא: אני סומכת על חוות דעתך המקצועית וגם שמחה לראות את הטיפול המידי שהיה.

עליזה לביא: אבל אני כן מבקשת – ועל זה לא קיבלתי עדיין תשובה – והיה ויש פריצה ויש רצון לגבי מידע, גם ההערה שלך ליאור, למרות הברכות שאני חוזרת עליהן גם בדברי הסיכום שלי, כן יש רשימות.

עליזה לביא: דיברת על שירת הים וקיבלתי תשובה, אבל הרשימה של הגרים ושל גיור נמצאת - - -

<ליאור אשכנזי: במשרד ראש הממשלה.

עליזה לביא: בסדר, אבל אני - - -

<ליאור אשכנזי: מאגרי מידע ממשלתיים.

עליזה לביא: הדוקטורט שלי הוא בתחום אחר.

עליזה לביא: הדוקטורט שלי הוא לא בדיוק במיקום של מי ומה.

עליזה לביא: אז גם משרד החוץ פועל היום בחמישה משרדים, אבל אני כנבחרת ציבור, התפקיד שלי הוא לבוא ולבדוק את האחריות ואני רוצה לקבל תשובה מדויקת ואני יודעת על מידע רגיש שנמצא.

עליזה לביא: אז תגיד לי משרד ראש הממשלה, תגיד לי - - -

<ליאור אשכנזי: ממשלת ישראל.

עליזה לביא: אוקיי, אז בסדר, אז אני פונה אליך, גדעון, כי אתה מבחינתי הכתובת לכל ההצלבות.

עליזה לביא: ולכן אדוני יושב הראש, אני רוצה לקבל תשובה אחת ואם אין לך את המידע, אז תן לנו את זה לאחר מכן.

אורי מקלב: תוכל לתת לה, אני מבקש.

עליזה לביא: אבל מבחינתי פריצה יזומה לרשימות רגישות, לא רק ביטחוניות, אלא אני מדברת על מעמד אישי במקרה הזה, אני מבקשת לראות איך אנחנו, וגם כשאתה אומר שזו אחריות של מנכ"ל, אבל איך מדינה נותנת את המעטפת של ההגנה הראויה.

אורי מקלב: אוקיי, תודה רבה חברת הכנסת עליזה לביא.

עליזה לביא: תשובה של - - -

אורי מקלב: הוא ייתן לך.

אורי מקלב: הוא יבדוק את זה ויעביר את התשובות בעניין הזה על השאלות שנשאלו, באופן כללי, לא על המקרה הזה.

אורי מקלב: על המקרה הזה קיבלנו.

עליזה לביא: אולי יש לו עוד משהו להגיד.

אורי מקלב: אומר שהוא רוצה - - -

<גדעון קונפינו: לא נרד לרזולוציה של שכבות הגנה שקיימות במערכות הטכנולוגיות של הממשלה.

<גדעון קונפינו: יש מספר שכבות הגנה.

<גדעון קונפינו: מבחינת הודעה על גניבת מידע, יושב כאן גם נציג רמו"ט שאני יודע שהם מקדמים שתי הצעות חקיקה בנושא, תקנות.

<גדעון קונפינו: אתה רוצה להרחיב על זה?

<גדעון קונפינו: זה כדי להודיע למשתמש.

<גדעון קונפינו: יש מחויבות להודיע לאזרח במקרה ומידע עליו נגנב ממאגר.

<גדעון קונפינו: אני יודע שלא קיים חוק כזה, אבל - - -

אורי מקלב: אבל עכשיו מקדמים.

אורי מקלב: יש קידום של הצעת חוק כזאת.

אורי מקלב: יש דיונים שלמים.

אורי מקלב: מחר גם יש דיון.

<לביא אובנת: מחר הדיון הסופי, אנחנו מקווים בוועדת חוקה.

אורי מקלב: בוועדת חוקה.

<לביא אובנת: שמי לביא אובנת, מנהל מחלקת האכיפה ברמו"ט, הרשות למשפט, טכנולוגיה ומידע.

אורי מקלב: אתם יושבים במשרד המשפטים.

<לביא אובנת: במשרד המשפטים.

<לביא אובנת: מחר יש דיון שאנחנו מקווים שיהיה סופי בתקנות אבטחת מידע, שזה בעצם - - -

אורי מקלב: קודקס שלם שנותן - - -

<לביא אובנת: נכון, שנועד להסביר את נושא מדיניות, אבטחת מידע.

אורי מקלב: מי חייב, איך עושים את זה.

<לביא אובנת: - - - כמובן בנושא של מידע אישי.

עליזה לביא: שאיך זה בעצם יעזור לנו, אם חוק כזה עובר?

<לביא אובנת: קודם כל עד עכשיו בעצם אין הסדרה מבחינת חקיקה של נושא של הגנה על מידע אישי.

<לביא אובנת: אנחנו אמונים, אנחנו הגוף שאמון על הגנת המידע האישי במדינת ישראל.

<לביא אובנת: עמיתנו אמונים יותר על אבטחת מידע ביטחוני, טרור סייבר, כופרות וכדומה.

<לביא אובנת: אנחנו גם במקרה הספציפי הזה מתעניינים בנושא של הגנת המידע האישי.

<לביא אובנת: פנינו גם לרבנות הראשית, פתחנו תיק אכיפה מנהלי אצלנו, בדרישה לקבל פרטים על איזה מידע נחשף, אם נחשב, איזה מאגרי - - -

עליזה לביא: מי זה אצלנו, עוד פעם?

עליזה לביא: אני פספסתי, משרד המשפטים?

אורי מקלב: רמו"ט.

<לביא אובנת: הרשות למשפט, טכנולוגיה ומידע במשרד המשפטים.

אורי מקלב: אוקיי, תודה רבה.

אורי מקלב: אני רק מציע ואני בטוח בזה שחברת הכנסת עליזה לביא, אחרי שהיא טעמה קצת מהטעם של הדיונים פה, תבוא אלינו יותר.

עליזה לביא: אדוני, אני מגישה קבוע דיונים בוועדה.

אורי מקלב: כן, לא רק זה, תבואי גם למה שאנחנו יוזמים ואז תראי את הדברים האלה.

עליזה לביא: אני אשמח.

עליזה לביא: תעדכן אותנו.

עליזה לביא: תוציא - - -

אורי מקלב: אנחנו מוציאים כל הזמן.

אורי מקלב: אנחנו צנועים קצת, אבל - - -

עליזה לביא: כמו שאתה יודע ידינו מלאות.

אורי מקלב: על כל מה שטוב בטכנולוגיה.

אורי מקלב: הבעיה היא שהישיבות עולות אחת על השנייה על פי רוב, אבל לנו זה לא חידוש ואנחנו שומעים כאן דברים מאד מרתקים בוועדה, בפיתוחים, בהתמודדויות שונות.

אורי מקלב: אנחנו גם הגורם המפקח במקרה הזה, של - - -

עליזה לביא: כן, אבל אני ראיתי שגם היום חידשו לך הרבה דברים, אז אני שמחה שהבאנו בדיון הזה לחידוש והרחבה של המידע.

אורי מקלב: חודשו, כל הזמן מתחדשים דברים.

אורי מקלב: זה ועדה של חדשנות כל הזמן.

עליזה לביא: יפה מאד.

אורי מקלב: היא כל הזמן מתחדשת בכל הדברים החדשים.

אורי מקלב: רק הדיון האחרון, בו דיברנו באופן כללי, זה היה על הנושאים שאנחנו דיברנו פה, אבל הנה, דיברנו שאנחנו נרד לרזולוציות יותר נמוכות במשרדים.

אורי מקלב: ניקח משרדים, כל משרד מורכב.

אורי מקלב: לגבי המשרד לשירותי דת אנחנו קצת הקדמנו את הדברים, אבל גם בחלקו עדיין לא קיבלנו את המענה.

אורי מקלב: גם לזה נגיע.

אורי מקלב: אני בטוח שהתשובות, ואפשר להגיד אולי ככה: חיפשנו אתונות ומצאנו מלוכה.

אורי מקלב: חיפשנו לראות איך גנבו לנו את האתון ובסוף מצאנו מלוכה.

אורי מקלב: ראינו התמודדויות וראינו ממלכה שלמה של טיפולים בנושא הסייבר, בנושא ההתמודדויות וההגנות.

אורי מקלב: אני כבר יודע מראש, לצערי זה התחיל בקול רעש גדול ונגמר בקול ענות חלושה.

אורי מקלב: כשזה פריצה – כולם כותבים על זה.

אורי מקלב: אחרי שהתברר שבמקרה הזה לא הייתה פריצה אלא היה ניסיון לכופרה, זה כבר פחות יעניין.

עליזה לביא: זה עדיין מחייב אותנו לתוכנה - - -

אורי מקלב: אבל עדיין אנחנו שמחים שבסופו של דבר זה היה, לא באופן מודע, אבל היה כאן תרגיל של ניסיון לבדוק את התפקוד במשרדי הממשלה בתחום ההגנה, בתחום התפקוד בכל הנושא של התקשוב הממשלתי ועמדתם בזה בכבוד.

אורי מקלב: גם הגילוי וגם הטיפול אחר כך וגם מתברר שכל המערכות נותנות תשובה.

אורי מקלב: אני רק ברשותך אקריא את זה בצורה יותר מסודרת, את המסקנות האלה: ועדת המדע שמעה בעניין על החשיפה של מחשבי הרבנות לתוכנה כופרה והטיפול של הממונים על הגנת הסייבר ביחידה ובממשלה בנושא ואנחנו באמת מעריכים את הטיפול המקצועי, המהיר והיעיל בעניין, ללא שנגרם נזק.

אורי מקלב: הוועדה רואה בחיוב את ההיערכות הממשלתית הכוללת להגנת הסייבר במשרדי הממשלה ובמשק, בכל היחידות שממונות על כך.

אורי מקלב: הוועדה רואה חשיבות רבה, וזה גם דבר שיצא מתוך הוועדה עצמה, בחיזוק הידע, במוכנות האזרחית להגנה על המידע האישי שלו ולהגנת פעילות במרחב הסייבר הכללי.

אורי מקלב: גם אנחנו וגם אתם במיוחד וכל מי שאחראי על כך, צריכים ליידע את הציבור שיש אפשרות להתגונן, מה הוא צריך לעשות וכשזה קורה, גם איך הוא צריך לטפל בזה.

אורי מקלב: תודה רבה לכולם ויום טוב.

עליזה לביא: תודה אדוני יושב הראש.